באליפות העולם בשחייה שנערכה בברצלונה, ספרד בשנת 2003 זכתה בירד ב-3 מדליות. מדליית זהב במשחה ל-200 מטר חזה בשיא עולם חדש של 2:22.99 דקות, לפני לייזל ג'ונס מאוסטרליה (2:24.33 דקות) והוי קווי מסין 2:25.78 דקות. מדליית כסף במשחה ל-100 מטר חזה בתוצאה של 1:07.42 דקות, אחרי המנצחת קסוג'ואן לו מסין 1:06.80 דקות ולפני ג'ונס (1:07.47 דקות) ומדליית כסף במשחה שליחות 4x100 מטר מעורב בתוצאה של 4:00.83 דקות, אחרי הרביעייה מסין שקבעה שיא תחרות חדש 3:59.89 דקות ולפני אוסטרליה (4:01.37 דקות).